Iglesia ni Cristo

An Iglesia ni Cristo sarô sa mga darakulang grupong relihiyoso sa Filipinas. Si Eraño Manalo an ehikutibong ministro kaini antes kan saiyang kagadanan kan Agosto 31, 2009. Sosog sa senso kan 2000, minaabot sa 1.8 milyon an kaapil kaini o 2.3 % kan populasyon kan nacion.

An INC pinagsasabi mansana kaini na iyo-iyong tunay na simbahan asin iyo an liwat pagtogdas kan simbahan orihinal minukna ni  Hesukristo, manta an gabos na mga nagsusuboot na simbahan kristiyano mga apostata. Susog sa doktrina kan INC, an opisyal na pagrehistro kan simbahan sa gobyerno Filipino kan Hulyo 27, 1914, ni Felix Y. Manalo , na itinutoon kan mga kaapil na siya ultimong sugo nin Dyos sarong paghiro nin langitnon na pagkasuripot asin kautoban kan propesiya biblikal dapit sa pagtogdas-liwat kan orihinal na simbahan ni Kristo igdi sa Harayong Subangan  kadungan kan pagdatong kan ikapitong tanda nagsensenyal kan katapsan nin mga aldaw.

Kan magadan si Manalo kan 1963, an INC nagin lakop nang simbahan na may 1,250 lokal na mga kapilya asin 35 darakulang konkretong mga katedral. Bilang taga-mana, an saiyang aki na si Eraño G. Manalo, nagkampanyang maigot na orog pang magdakula asin magin internasyonal an simbahan sagkod sa saiyang kagadanan kan Agosto 31, 2009, manta an saiyang aki na si Eduardo V. Manalo, iyo an nagsalida saiya bilang Ministro Ehekutibo. Kan 2015, an senso Filipinas kan Philippine Statistics Authority nagluwas na 2.64% kan populasyon kan Filipinas nag'aapil sa Iglesia Ni Cristo, mangyaring iyo na an relihiyon na may ika-tolong bilang na mga parasunod, sa tahaw kan an Islam sa 6.01% asin an  Katolisismo sa 79.53%.

Doktrina

An doktrina kan Iglesia Ni Cristo dai inaako an doktrina nin Trinidad ni inaako ninda na si Kristo sarong tunay na Dyos kundi saro sanang tawo na may hawak asin kamatean nin ordinaryong tawo.

An Pasugo iyo an opisyal na publikasyon kan sekta.

Toltolan